b'\n_START_ARTICLE_\nTranscendents skaitlis\n_START_PARAGRAPH_\nTranscendents skaitlis ir t\xc4\x81ds skaitlis (tai skait\xc4\x81 komplekss skaitlis), kas nav algebrisks skaitlis. T\xc4\x81tad tas nav sakne jebkuram polinomi\xc4\x81lam vien\xc4\x81dojumam ar veseliem koeficientiem. Svar\xc4\xabg\xc4\x81kie transcendentie skait\xc4\xbci ir skaitlis p\xc4\xab un skaitlis e. Tom\xc4\x93r ir zin\xc4\x81mas tikai da\xc5\xbeas transcendento skait\xc4\xbcu klases. Da\xc4\xbc\xc4\x93ji tas ir t\xc4\x81p\xc4\x93c, ka dotam skaitlim ir \xc4\xbcoti gr\xc5\xabti noskaidrot, vai tas ir vai nav transcendents._NEWLINE__NEWLINE_No otras puses, transcendento skait\xc4\xbcu ir "\xc4\xbcoti daudz", jo gandr\xc4\xabz katrs re\xc4\x81ls un komplekss skaitlis ir transcendents, jo algebrisko skait\xc4\xbcu kopa ir sanumur\xc4\x93jama, bet re\xc4\x81lo un komplekso skait\xc4\xbcu kopas ir nesanumur\xc4\x93jamas. Visi re\xc4\x81lie transcendentie skait\xc4\xbci, protams, ir iracion\xc4\x81li, jo racion\xc4\x81lie skait\xc4\xbci ir algebriski.'